hu es it hu hu hu hu hu sk hu hu en hu hu hu hu hu hu hu hu hu hu hu hu hu hu hu en hu hu sk hu en hu hu hu hu hu hu hu hu hu hu hu es it
Idén is lesz IX. Nagy Orfűi Szalonna és Kolbászfesztivál - Mecsek Háza
Hurka, kolbász, töpörtyű, szalonna és pecsenye…minden, mi szem-szájnak ingere!
Az idén is megrendezzük a kóstolókkal körített Nagy Orfűi Szalonna- és Kolbászfesztivált. November első szombatján várjuk a diszótoros ínyencségek kedvelőit és a fél disznókat feldolgozó csapatokat Orfűre a Mecsek Háza előtti területre.  November 5-én,  reggel a csapatok átveszik a fél sertéseket, amelyek feldolgozásából készülnek a nagyközönségnek kóstolóul szolgáló és a zsűrizésre szánt ételek.
Készül hurka, kolbász, abált szalonna, töpörtyű, pecsenye és pörkölt. Ahány csapat, annyi féle szájíz szerint! A többi között ez teszi egyedivé a fesztivált. Látogatóink a kóstolójegyek megvásárlásával, kedvükre ínyenckedhetnek. Kérhetnek hurka-kolbászt, pörköltet, vagy éppen disznótoros kóstolót. (A kóstoló adagok mennyisége a szokásos magyar éttermi adagokhoz igazított.)
A fesztiválon helyi kézművesek, borászok és édességek készítőinek a termékei közül is válogathatunk, a gyermekeknek pedig arcfestés is lesz.
Aki szereti a hagyományos ízeket nem hiányozhat az évszázados magyar gasztronómiai hagyományoknak hódoló IX. Nagy Orfűi Szalonna- és Kolbászfesztiválról!
Reggel még fél disznó, délre már kóstoló!
Várunk 2022. november 5-én a Mecsek Háza előtti területen a IX. Nagy Orfűi Szalonna- és Kolbászfesztiválra!
Tagja lehetsz a zsűrinek is!
(Fotó: a legtöbb első helyezést elért csapat, az orfűi önkormányzat színeiben. )
Gyere a csapatoddal és TE is nevezz!
Mecsek Háza - szállás és barlangtúra
A Mecsek Háza Egyesület számára rendkívül fontos a személyi jövedelemadók 1%-ékából beérkező összeg, hiszen kiemelten közhasznú szervezet, mely ennek segítségével tartja fönt magát.
Az egyesület kiemelten közhasznú tevékenységei közé tartozik:
A Mecsek Háza – barlangturisztikai központ fenntartása
Ingyenes túrák, erdei iskolák szervezése állami otthonokban élő hátrányos helyzetű gyerekeknek
Környezetvédelmi táborok szervezése nehéz helyzetű gyerekek számára
Kérjük, ha Ön is egyetért céljainkkal, segítse munkákat, és támogassa adója 1%-ával egyesületünket!